༈ རྟ་ཕྱག་སོགས་ཀྱི་རྒྱུད་དང་
མན་ངག་གུང་མཐུན་པར་ཀླུའི་བྱད་ཁྲོལ་ནི། ནད་པའི་ཡན་ལག་ཚོན་སྐུད་
དཀྲིས༑ ༑དལ་པད་འདབ་བརྒྱད་ལ་ཀླུ་བརྒྱད་ཕོ་མོ་དང༌། །
རིགས་བཞིའི་གཉན་དང་ས་བདག་འགོད། །སྤྱན་དྲངས་མཆོད་
བསྟོད་བྱས་ནས་སུ། །ཀླུ་གཏོར་ཀླུ་སྨན་རྫས་ཀྱིས་མཆོད། །རང་
རྟ་ཕྱག་སོགས་སུ་གསལ་ལ། །བྱད་འགྲོལ་བའི་སྔགས་འདི་
བཟླ༑ ༑ཧཱུྃ་ནཱ་ག་རཱ་ཛ་ས་མ་ཡ་ཛཿཛཿ ཤིག་ཤིག་ཁྲོལ་ཁྲོལ་ཆོད་
ཆོད་བྱད་ཁྲོལཿ རང་རྟ་མགྲིན་ནམ་ཕྱག་རྡོར་གྱི་ཏིང་འཛིན་གྱིས་
ཀླུའི་བྱད་བཅད་པར་བསམ་ལ་བཟླ། མཐར་ནཱ་ག་རཱ་ཛ་བྱད་
ཚོད་ཁྲོལཿ ཁྲོལ་ཀྱང་། ཞེས་བྱས་ལ་གྲི་ཡིས་ཚོན་སྐུད་བཅད་ལ་
གཏོར་མའི་ནང་དུ་ཕུལ། དལ་དང་གཏོར་མ་ཀླུ་གནས་སར་
གཤེགས༑ དེས་ཀླུ་ཡི་བྱད་འགྲོལ་བར་འགྱུར་རོ། །ཞེས་གསུངས་ཟབ།

ཀླུའི་བྱད་ཁྲོལ།
291
༈ དེ་བཞིན་གུང་མཐུན་མན་ངག་ཀླུ་རྟེན་སྤོ་བའི་ཐབས། ཤིང་དང་
ནེའུ་གསེང་ཆུ་མིག་ཡོད་པ་དེ་གང་སྤོ་འདོད་པ། ལྟའི་གནས་སུ་
དལ་པད་འདབ་བརྒྱད་པ་བཞེངས། །ཀླུ་དེའི་གཞལ་ཡས་ཁང་
དུ་བསམ། །སྨན་སྣ་འབྲུ་སྣ་སྤོས་སྣ་དང༌། །དེ་དག་སྦྱར་བའི་
གཏོར་མ་བཤམས། །ཟངས་ཀྱི་གླང་བུར་རིན་ཆེན་སྣ་འོག་གི་ཀླུ་
གཏའ་སྐབས་ལྟར། ཚོགས་བླུགས། །ཧཱུྃ་ནཱ་ག་ས་མ་ཡ་ཛཿ ནཱ་ག་ཨུ་
ཙ་ཏ་ཡ་ཕཊཿ ཅེས་པ་ཞག་གཅིག་གམ་རང་ལྷར་གསལ། གསུམ་
དུ་བཟླས། དེ་ནས་དལ་བསྡུས་རྫས་གཏོར་མ་བཅས་པ་རྣམས་
ས་གཞན་གར་འདོད་རྩི་ཤིང་ཆུ་མིག་ཅན་དུ་བསྐྱལ་ལ་སྤོ་བའི་
ས་གཞི་གང་ཡིན་གཞལ་ཡས་ཁང་དུ་བསམ་ལ་གཏེར་དང་བཅས་
པར༑ དེར་གནས་ཆགས་པར་བསམ། ཐབས་དེས་ཀླུ་དེ་སྔ་མའི་
གནས་ནས་གནས་དེར་སྤོ་བར་ཐེ་ཚོམ་མེད་ལ་རང་ལ་གནོད་
པར་མི་འགྱུར་རོ། །ཞེས་གསུངས་སོ།། ༈ ཡང་དེ་བཞིན་ཀླུ་གཏེར་གཞུག་
པའི་ཐབས་ནི། ཟངས་ལ་གླང་བུ་དམར་པོ་བྱས་ལ། གསེར་དངུལ་
ཟངས་ལྕགས་བྱེ་རུ་གཡུ་རྣམས་དེའི་རིན་ཆེན་སྣ་ཚོགས་དར་ཟབ་འབྲུ་སྣ་
དཀར་མངར་བཅས། ཁོག་པར་བླུགས། །ཀླུ་སྨན་སྣ་ཚོགས་རྙེད་ཚད་
ཀྱང་བླུགས། །ཡང་མ་རྙེད་ན་བག་ཟན་ཁམ་ས་ལ། དག་ལ་བྱ།
ཁོག་པཽར་བ་དང་ར་དཀར་མོའི་འོ་མར་ཀླུ་སྨན་བཏབ་ལ་བླུག །

292
བསང་མདོས་ཀྱི་སྐོར།
མི་ཕམ་བཀའ་འབུམ།
ལུ་གུ་རྫ་མ། གསར་པར་གླང་བུ་གཞུག །གཏའ་ཏ༑ ལ་མ་ཐ་
གཉན་སྙན། ལ་ཐ མི་ཟད་ཡུན་གྱི་གཏེར་མཛོད་ཅིགཿ ཅེས་པ་
བྲིས་ལ་གཞུག་པར་གླང་ཁོགས་སུ། བྱ། དེ་ནས་གནོད་པའི་སར་
སོང་ལ། །ཀླུ་གཏོར་བཏང་ལ་བདེན་པ་བདར། །མ་གནོད་ཅི་
གཅེས་བཀའ་ཡང་བསྒོ། །གླང་བུ་རྫིའུ་དེར་སྦ་བར་བྱ།  ཱ།
གནོད་པའི་སྦྱོར་བ་རྒྱུན་འཆད་འགྱུར། །ཀླུ་གཏེར་གཞུག་པའི་
ཐབས་སོ། །འཇོག་སར་རྒྱས་པར་བུམ་པ་བརྒྱད་དུ་ཀླུ་དགུའི་
སྙིང་པོ་དང་རྫས་བླུགས། _རྡོ་སྒྲོམ་ལེགས་པར་འདབ་བརྒྱད་
བྲིས༑ དབུས་བུམ་པ་བཀོད། _ཀླུ་སྨན་མཆོད་པ་ཤིང་རྩིས་
བསྐོར༑ མཆོད་བསྟོད་བྱ། ཀླུ་གཏོར་བཏང་། བདེན་པ་བརྡར།
མི་གནོད་བཀའ་བསྒོ། བུམ་པ་མི་ཟད་པའི་གཏེར་དུ་བརླབས་
ལ་བསྔོའོ། །དེས་གནོད་སྦྱོར་རྒྱུན་ཆད། མི་ཕྱུགས་འཕེལ།
མགོན་སྐྱབས་བྱེད་ཅེས་སེང་སྒྲ་དང༌། །དྲེགས་འདུལ་གཉིས་
ནས་གསུངས་སོ། །རྟ་མགྲིན་རྒྱུད་ལས་ཀྱང་ངོ༌། །ཡང་ཀླུ་
གཏའ་སྡོམ་ན། ཀླུ་གནོད་པའི་སར། མཎྜལ་འཁོར་ལོ་རྩིབས་
བརྒྱད་པ་ཚོན་གཙང་མ། རྩིས་བྱུགས། །རྩིབས་ལ་ནཱ་ག་རཱ་ཛ་ས་
མ་ཡ་ཛཿ ཞེས་བྲི། རིན་ཆེན་འབྲུ་སྣ་སྨན་སྣ་དར་ཟབ་སྤོས་སྣ་
རྩི་སྨན། དཀར་མངར་ཀླུ་སྨན་བཅས་འཁོར་ལོས་གཏུམས་ལ་

ཀླུ་རྟེན་སྤོ་ཐབས།
293
ཁམ་སའི་གྭའུ་གྲུ་བཞི་གཞལ་ཡས་ཁང་དུ་བསྐྱེད་པར་གཞུག །
པད་འདབ་བརྒྱད་ལ་དབུས་སུ་གའུ། འདབ་བརྒྱད་ཀླུ་བརྒྱད་
གཟུགས་བྱ། མཐར་ལྷ་བཤོས་སོགས་མཆོད་པ་དང་ཤིང་རྩི་སྣ་
ཚོགས་ཀྱིས་བསྐོར། སྤྱན་དྲངས་ཕྱག་འཚལ་མཆོད་པ་སྣ་
ཚོགས་ཀྱིས་མཆོད། བསྟོད་པ་བྱ། རིན་པོ་ཆེ་ཡི་གཞལ་ཡས་
ཁང་དུ། ཡིད་བཞིན་ནོར་བུས་གང་བ་ལས་ཀླུ་རྣམས་ཀྱི་འདོད་
པ་འབྱུང་བར་བསམ་ལ་བསྔོ། དུས་འདི་ཚུན་ཆད་མི་གནོད་པའི་
བཀའ་བསྒོ། དེས་གནོད་པའི་སྦྱོར་བཞི་ཞིང་རྒྱུན་ཆད་པར་
འགྱུར་རོ། །ཞེས་གསུངས་སོ། །གཏུམ་པོ་མེ་ལྕེ་ཕྲེང་བ་ལས།
གཞན་གྱི་ཆུ་མིག་རང་གནས་སུ་བརྐུ་བ་ལ་ཆུ་མིག་ཁ་ནུབ་
བལྟས་ལྐུགས་པ་གཅིག་གི་ནང་ནས་ས་སྤར་གང་བླངས་ལ།
གང་བརྐུ་རྒྱུའི་ཆུ་མིག་གི་ཆུས་སྤུས་པའི། ཀླུ་རྒྱལ་རིགས་སྦྲུལ་
མགོ་བདུན་པ་ཀླུ་མོ་བཅས་པའི་གཟུགས་བྱ། དེ་ཡང་ལག་པ་
གཡས་ན་ཉ་ཧ་ལ་ཟླུམ་པོ་འཛིན་པ། གཡོན་རང་གི་བཙུན་མོར་
འཁྱུད་པ་བྱ། དེ་ཐོད་པ་ཞིག་ཁམས་ས་ཆོག་གམ་རང་། གི་ནང་དུ་
བཅུག ༑དེ་རང་གི་ཆུ་མིག་སྔོ་རྐོའམ། ཕུག་ཏུ་དོང་མཐོ་གང་བྲུས་
པ་དེར་བཞག་ཀླུ་དགུག་གཞུག་བྱ། དེ་ནས་ཁྱི་དཀར་གྲོད་པར་
ཀླུ་སྨན་འབྱོར་ཚད་ཁབ་ཀྱིས་བཙིག་གསུང་ཀྱང་བླུག །དེ་ནས་བརྐུ་

294
བསང་མདོས་ཀྱི་སྐོར།
མི་ཕམ་བཀའ་འབུམ།
རྒྱུའི་ཆུ་མིག་བཟང་པོ་དེའི་རྩར་ཕྱིན་ལ། ཆུ་སྐྱོགས་རེ་བཅུས་ལ་
སྔགས་འདི་ལན་གསུམ་རེ་བཟླ། ཨོཾ་བཛྲ་ཙནྜ་མ་ཧཱ་རོ་ཥ་ཎ་ནཱ་
ག་ཀུ་ཨུའང་། ལི་ཀ་སུ་རུ་ན་སུ་ཏེའང་། རེ༔ ནཱ་ག་རཱ་ཛ་ས་མ་ཡ་ཧཱུྃ་
ཛ་ཛཿ དེ་ལྟར་གྲོད་པ་ཆུས་ཁེངས་པ་དང་ཁ་ལེགས་པར་
བཅིངས། གྲོད་པ་དེའི་ཞབས་སུ་ཁབ་ཀྱིས་ཉེར་གཅིག་བཙག་
ལ༑ རང་རྟ་མཚའ་ལུ་གཅིག་གི་ཡན་ལག་ལ་དར་སྣ་ལྔ་ཚང་
བར་བཏགས་པ་ལ་ཞོན། གྲོད་པ་རྟའི་རྐེ་ལ་བཏགས་ནས། །
གཏུམ་པོའི་ང་རྒྱལ་གྱིས་རྩ་སྔགས། །ལས་སྔགས་བཅས་བཟླ་
ཞིང་ཕྱི་མིག་མི་བལྟ་བར་ཀླུ་རྣམས་རང་གི་རྗེས་ལ་ཡོང་བར་
བསམ་ཞིང༌། རྟ་འདུར་གྱིན་ཆུ་ཙ་རེ་འོང་ནས། ཡུལ་གྱི་ཆུ་མིག་
དེར་ཕྱིན་ལ་སྔར་གྱི་ཐོད་པ་དེའི་ནང་དུ་བླུག་གོ། །དེའི་དུས་ནི་
ཐོ་རངས་མི་སྐད་མ་ཕོག་པ་ལ་བྱའོ། །དེར་ཞག་བརྒྱད་ནས་ཆུ་
མིག་བཟང་པོ་སྐྱེ་བར་ངེས་སོ། །ཆུ་བརྐུ་བའི་ལས་སྦྱོར་ཁྱད་
པར་ཅན་ཀླུ་རྒྱལ་རིགས་ལྡན་གྱི་གདམས་པ་སྦྲི། ཡང་དེ་ལས།
ཆུ་མིག་ལ་ཆུ་ཡོང་ཐབས། ཆུ་གཉན་ཡོད་སར་ཕྱིན་ལ། བདག་
ཉིད་དབུས་སུ་འདུག་སྟེ་ཕྱོགས་བཞིར་ཐོ་བཞི་བརྩིགས་པའི་
འོག་ཏུ་དོང་ཁྲུ་གང་རེ་བྲུ། །བདག་ལངས་པའི་ཤུལ་དུའང་དོང་
ཁྲུ་གང་བྲུ། དེ་ནས་སྦལ་སྦྲུལ་གྱི་ཤ་ཁྲག་དང་བག་ཕྱེ་བསྲེས་ལ་

ཀླུ་རྟེན་སྤོ་ཐབས།
295
ཀླུ་ཆེན་གནས་སའི་ཆུས་སྦྲུས་ནས་ཀླུ་རྒྱལ་དུང་སྐྱོང་སྦྲུལ་མགོ་
བདུན་པ་བའམ་དགུ་པ།ྋཕྱག་གཉིས་རང་གི་བཙུན་མོ་ལ་
འཁྱུད་པ་གཅིག་བྱས་ལ། དབུས་ཀྱི་དོང་དེར་སིང་མ་རློན་པའི་
སྒྲོམ་ལེགས་པར་བྱས་ནས་དེར་གཞུག །ལུ་མའི་ཆུ་དང་། ཆུ་
རིིག་ལྐུགས་པའི་ཆུ་དང་། ཁྲོན་པ་རྙིང་པ་དང༌། རྫིང་བུ་རྙིང་པ་
དང་༑ ཀླུ་གནས་སའི་ཆུ་དང་། ར་དཀར་མོའི་འོ་མ་ལ་ཀླུ་སྨན་
བླུགས་ལ་རྩ་སྔགས་ལ་སྔགས་འདི་བཏགས་ནས་བཟླས་སོ། །
བཛྲ་ཙནྜ་ལ་བཏགས། ས་མ་ཡ་ཤཾ་ཁ་པཱ་ལ་སརྦ་ནཱ་ག་ཕུ་ལེན་པུ་རུ་
ལེ་ཡཿ ཞེས་བརྒྱ་རྩ་བརྒྱད་བཟླས་ནས་ཀླུ་གཟུགས་དེའི་ཐོག་
ནས་མར་བླུགས། དེ་ལྟར་ལན་སྟོང་བརྒྱ་རྩ་བརྒྱད་བཟླས་ཤིང་
ཕྱོགས་བཞི་དབུས་ལྔའི་དོང་ནས་ཆུ་ཕྱུ་རུ་རུ་ཡོང་བར་བསྒོམ་
པས་ཆུ་འབྱུང་ངོ་། །དེར་ཆུ་བག་ཙམ་བྱུང་བ་དང་དོང་ལྔ་པོའི་ཁ་
གཡམ་པས་བཅད་ལ། གཡམ་པའི་སྟེང་རྡོ་རྗེ་རྒྱ་གྲམ་བྲིས་ནས་
དེ་སྟེང་ཐོ་ལྔ་བཙུགས་ཏེ། དབུས་ཀྱི་ཐོ་དེ་ཕྱག་རྡོར་དང་ཕྱོགས་
བཞིའི་ཐོ་རྒྱལ་ཆེན་བཞིར་བསྐྱེད་ལ་མཆོད་བསྟོད་བྱ། དེ་ནས་
ཕར་གཞལ་བའི་འདོམ་ལྔ་བཅུ་ཙམ་དུ་དོང་ཁྲུ་དོ་བྲུས་མན་ངག་ཏུ་
དང་པོའི་དོང་ལྔ་པོ་གང་རུང་དུ་བྱས་ཆོག །ཕྱི་མ་རླན་ཡོད་སར་དགོས་ཞེས་འདུག་
མཆན་ནོ། །ལ་དེར་ཡང་གོང་གི་ཀླུ་སྨན་སྦྱར་བའི་ཆུ་ཐིགས་འགའ་

296
བསང་མདོས་ཀྱི་སྐོར།
མི་ཕམ་བཀའ་འབུམ།
བླུགས་ཁ་གསིང་མས་བཅད། དེ་ནས་ཕྱག་རྡོར་དང་རྒྱལ་པོ་
བཞི༑ ཕྱོགས་སྐྱོང་སྲུང་མ་ཡུལ་དེའི་ལྷ་ཀླུ་གཞི་བདག་རྣམས་ལ་
གཏོར་མ་བཏང་ནས་ཀླུ་མཆོད་རྒྱས་པར་བྱ་ཞིང་། ཆུ་འབྱུང་བར་
གསོལ་བ་བཏབ༌པས༌གོང༌གི༌ཆུ་རྣམས་དོང་གཅིག་པོ་དེར་
འབྱུང་ངོ༌། །ལུང་པར་ཆུ་དབབ་མན་ངག་ཀླུ་རྒྱལ་དུང་སྐྱོང་གི་
ལས་སྦྱོར་ས་མ་ཡ་ཨི་ཐཿ ༈ བེེ་དཀར་ལས། ཆུ་དཀོན་ཡུལ་དུ། རྫ་བུམ་དུ་
འབྲུ་སྣ་ཀླུ་སྨན་བུ་རམ་ཚང་མར་བླུགས། རིན་ཆེན་གཞལ་ཡས་ཁང་བརླབ་རྒྱལ་ཆེན་
བཞི་ལ་བསྔོ། རྒྱ་ཤོག་ལ་ཀླུ་ཕོ་མོ་སྦྲུལ་གཟུགས་གཉིས་སྙིང་གར་ཕུ་རེ་བྲི་དེ་སྐྱེར་
ཤིང་ལ་བཏགས། ཆུ་མིག་ཀླུའི་གཞལ་ཡས་ཁང་དུ་ཤར་ནས་ཀླུ་ཕོ་མོ་དགུག་སྟིམ།
ཀླུ་གཏོར་མངའ་གསོལ་བརྔན། འབྲུ་ཕྱུག་ཆུ་རྒྱས་གསོལ་བ་བཏབ་པས་ཕན་
གསུངས་སོ།།